b'\n_START_ARTICLE_\nTabor, Izrael\n_START_PARAGRAPH_\nTabor (hebrejsko: \xd7\x94\xd7\xa8 \xd7\xaa\xd7\x91\xd7\x95\xd7\xa8\xe2\x80\x8e [Hor Tabor, Har Tavor] = gora Tabor) je hrib v Izraelu._NEWLINE_Tabor le\xc5\xbei v spodnji Galileji in je okoli 17 km oddaljen od Galilejskega jezera. Vrh hriba dose\xc5\xbee nadmorsko vi\xc5\xa1ino 588 m (po nekaterih virih 575 m). Hrib je precej opazen \xc5\xbee od dale\xc4\x8d, saj v bli\xc5\xbeini ni drugih visokih hribov._NEWLINE_Gora Tabor je znana po navedbah iz Svetega pisma nove zaveze: na Taboru se je ve\xc4\x8dkrat zadr\xc5\xbeeval Jezus in tu naj bi se zgodila tudi njegova \xc4\x8dude\xc5\xbena spremenitev na gori._NEWLINE_Danes stoji na vrhu gore cerkev, ki je posve\xc4\x8dena Jezusovi spremenitvi, poleg nje pa je fran\xc4\x8di\xc5\xa1kanski samostan.'